গোলআলুর মতো শরীর হলে বিপত্তি : শুয়ে বসে জীবন কাটালে বাড়ে হৃদঝুঁকি। শরীরচর্চ্চায় বাড়ে আয়ু ও সজীব হয় দীর্ঘ জীবন। ব্যায়ামে কমে রক্তচাপ, কোলেস্টেরলও কমাতে সাহায্য করে, ওজন হ্রাসে সহায়তা হয়, কাজকর্মে চলে আসে সচলতা, কমে মানসিক চাপ। গত ২০ বছর ব্যায়াম না করলেও চিন্তা নাই, এখনই শুরু করলে হলো। শুধু ডাক্তারের পরামর্শ নেয়া উচিত শুরু করার আগে, কেমন ফিটনেস প্রোগ্রাম নিতে হবে। ব্যবস্থাপত্রের ওষুধ নিয়মিত নিতে হবে হৃদসমস্যার জন্য ওষুধ খাওয়া ছেড়ে দিলে অবিলম্বে সমস্যা নাও হতে পারে কিন্তু পরে বড় বিপর্যয়ের জন্য তৈরি থাকতে হবে। হার্ট এ্যাটাক ও স্ট্রোক হলেই কেবল এর প্রয়োজনীয়তা বোঝা যায়, হায়রে! কোলেস্টেরল কমাবার স্ট্যাটিন খাওয়া বন্ধ করলাম কেন? হৃদসমস্যায় ওষুধ পত্রকে দেখা উচিত হৃদরোগ ও স্ট্রোকের বিরুদ্ধে ইনসুরেন্সের মতো, বলেন ফোনারো।